  Туспуктэм: Руслан Нуриахметов Майя Бывальцева 1-тӥ шуркынмонысен Удмуртиысь зоопарклэн ужан радлыкез воштӥськиз. Югыт вакыт кулэсмемен валче, ужан дыр одӥг часлы кулэсмиз. Со сярысь ужъюртлэн пресс-службаез ивортӥз. Зоопарк 9 часысен 16 часозь ужалоз, билетъёсты 15 часозь вузало. Сыӵе ик ужан дырыз маймылъёслэн павильонзылэн. Моржъёсты сюдэмез котькуд нунал, вордӥськонэ сяна, 11 но 14 часын адӟыны луоз, зарезь котикъёсты – 11:15 но 14:15. Тегъёс: Удмуртия Зоопарк  